**Қызметтік мінездеме**

Жакупова Бибигуль Турлановна 1967 жылы 16-ақпанда дүниеге келген. Ұлты - қазақ, Қазақстан Республикасының азаматшасы.

1982-1986 жылдары Ақтөбе педагогикалық училищесінде оқып, бастауыш сынып мұғалімі лауазымы бойынша арнаулы орта білім алған. Еңбек жолын Ақтөбе облысы, Темір ауданы, Құмқұдық ауылындағы Абай атындағы жалпы орта білім беретін мектебінде бастаған. 1989 жылы Ақтөбе қаласындағы Қ.Жұбанов атындағы педагогикалық институтына оқуға түсіп, 1993 жылы аталған оқу орнын бастауыш сынып мұғалімі мамандығы бойынша бітіріп, жоғары білім алды.

1996 жылы жеткіншек ұрпаққа сапалы білім мен саналы тәрбие бергені үшін ҚР Білім және ғылым министрлігінің “Құрмет грамотасымен” марапатталды.

 1998 жылы “Жыл жетекшісі-1998” байқауына қатысып, аудандық, облыстық деңгейдегі жүлделі орындарға ие болды.

2001 жылдан бастап жоғары санатты бастауыш мұғалімі. Сол уақыттан бері кәсіби деңгейін үздіксіз ұштап, біліктілік санатын бірнеше мәрте жоғары деңгейде растап отырды. Қазіргі таңда “педагог-зерттеуші” мәртебесіне ие.

1998-2002 оқу жылдары директордың тәрбие ісі жөніндегі орынбасары қызметін атқарды. 2001-2002 оқу жылдары “Тәрбие үдерісі және уақыт талабы” тақырыбында аудан көлемінде семинар ұйымдастырып, тәжірибе таратты.

 2002-2007 оқу жылдарында директордың оқу ісі жөніндегі орынбасары қызметін атқарды.

 2010 жылы өзін-өзі тану пәні бойынша арнайы курстан өтіп, білімін жетілдірді. 2011 жылы өзін-өзі тану пәнінен облыс көлемінде ұйымдастырылған байқауға қатысып, 1-дәрежелі диплом мен бағалы сыйлыққа ие болды.

2010-2013 жыл аралығында аталған мектепте оқу ісі жөніндегі орынбасар қызметін атқарды. 2014 жылы директорлық конкурсқа қатысып, нәтижесінде мектеп директоры қызметіне тағайындалды.

 2017 жылы Ақтөбе облысының білім беру саласындағы тынымсыз шығармашылық еңбегі және өскелең ұрпақты оқыту мен тәрбиелеудегі қол жеткізген табыстары үшін Ақтөбе облысының білім басқармасының “Құрмет грамотасымен” марапатталды.

2018-2019 оқу жылында Орал қаласында ұйымдастырылған “Көшбасшылық және шағын жинақты мектепті басқару” тақырыбындағы 9 айлық республикалық курсқа қатысып, білімін жетілдірді. Курста алған тәжірибесін тарату мақсатында “Жаңартылған білім шеңберіндегі оқу-тәрбие үдерісін ұйымдастырудың тиімді жолдары” тақырыбында аймақтық семинар ұйымдастырып, тәжірибе таратты.

2018 жылы Халықаралық ғылым мен білімді қолдау орталығының ұйымдастыруымен өткен “Үздік әдістемелік 100 оқулық” байқауына қатысып, “Жаңашыл педагог” номинациясымен марапатталды. 2018 жылы Халықаралық педагогикалық шығармашылық пен ғылымды қолдау қоры ұйымдастырған “Зерделі ұстаз-2018” атты Республикалық байқауында 1-орын алғаны үшін дипломмен марапатталды.

 2018 жылы Республикалық және Халықаралық байқаулар нәтижесінде “Маман мақтанышы” медалімен марапатталды.

2019 жылы Абай атындағы жалпы орта білім беретін мектебінің 50 жылдығына орай мерекелік шараны жоғары деңгейде ұйымдастыра біліп, алғысқа бөленді.

2019 жылы “Жарқын” Республикалық ғылыми ақпараттық, танымдық-тәрбиелік журналының ұйымдастыруымен өткізілген “Мектептің жаны - мұғалім” байқауына қатысып, қоғам мен мемлекет өміріндегі білім беру жүйесінің маңыздылығын арттыруға ықпал жасап, мәңгілік елдің жарқын болашағы жастардың шығармашылық қабілеттерінің дамуына мүмкіндік туғызып, ұрпақ тәрбиесі жолындағы адал еңбегі 1-дәрежелі дипломмен марапатталды.

2020 жылы орта білім беретін мектеп директорлары мен техникалық және кәсіптік білім ұйымдарының басшылары арасында өткен “Табыс кілті” атты республикалық онлайн ғылыми конкурсының “Мектептің даму жоспары” секциясы бойынша 3-орын алғаны үшін дипломмен марапатталды.

2021 жылы республикалық “Педагогикалық идеялар фестивалі” байқауының облыстық кезеңінде жаңашыл инновациялық тәжірибе мен педагогикалық идеясын ұсынып, кәсіби біліктілігін көрсеткені үшін, ІІІ дәрежелі дипломмен марапатталды.

2021 жылы ауыл мектептерін көтермелеу мақсатында ұйымдастырылған “Бәріне білім” республикалық әлеуметтік жобасына қатысып, “Қазақстан мұғалімі” байқауында 1 000 000 теңгелік грантты жеңіп алып, жүлдесін толығымен мектептің материалдық-техникалық дамуына жұмсады.

2021-2022 оқу жылында “Мектепті басқарудағы инновациялық менеджмент” тақырыбындағы тақырыбындағы мектеп басшыларының 6 айлық біліктілік курсын аяқтады. 2022 жылдың мамыр айынан бастап “Басшы менеджер” біліктілік санатына ие болды.

2022 жылы “Білім және ғылым қызметкерлерінің кәсіподағына сіңірген еңбегі үшін” төс белгісімен марапатталды.

2023 жылы Қанипа Бітібаева атындағы Республикалық ғылыми-әдістемелік зерттеу орталығының ұйымдастыруымен “Жыл директоры” білім беру ұйымдары басшыларының республикалық кәсіби байқауында үздік нәтижесі үшін ІІ дәрежелі дипломмен марапатталды.

2024 жылы “Деректерді талдау негіздері” тақырыбындағы мектеп басшыларына арналған 80 сағаттық курстан өтті.

 2024 жылы “Өрлеу” біліктілікті арттыру ұлттық орталығы ұйымдастыруымен өткізілген “Шағын жинақты мектептердегі пәндерді оқытуда сандық ресурстарды тиімді қолдану әдістері” тақырыбындағы облыстық семинарда іс-тәжірибесімен бөліскені үшін “Алғыс хатпен” марапатталды.

 2024 жылы “Digital Kazakhstan: Жаңа замандағы білім беру” тақырыбындағы педагогтардың аудандық тамыз кеңесінің мектеп директорлары секциялық отырысында өзінің тәжірибесімен бөліскені үшін Темір ауданының білім бөлімінің басшысының мадақтамасымен марапатталды.

Бибигуль Турлановна - өз тәжірибесін жаңамен ұштастыра білетін, кәсіби қызығушылығы жоғары, танымы биік, бастаған ісінің нәтижесін көре алатын, педагогикалық заңдылықтармен етене таныс, оқытудың әдістемелік жаңалықтарынан хабардар, оқыту үдерісін ізденімпаздықпен атқаратын өз ісінің шебері, білікті маман.